334 C. PLINII HIST. NAT. LIB. XXII. 



Ad aures purulentas t foliis crematis utuntur, et 

 succo, et decocto. Comburuntur et in antidota. Item 

 cauliculi flore decerpti , in novo fictili operto cremati 

 in furno , dein triti ex vino. Et ambustis foliorum cinis 

 medetur. Inguen ne intumescat ex ulcre, satis est sur- 

 culum tantum myrti habere secum, non ferro, nec terra 

 contactum. 



De myrtidano, xiii. 



LXXXII. Myrtidanum diximus quomodo fieret. Vulvae 

 prodest , adpositu , fotu , et illitu. Multo efficacius et 

 cortice, et folio, et semine. Exprimitur et foliis succus 

 mollissimis in pila tusis, adfuso paulatim vino austero, 

 alias aqua caelesti : atque ita expresso utuntur ad oris 

 sedisque ulcra , vulvae , et ventris : capillorum nigri- 

 tiam , malarum perfusiones , purgationes lentiginum , 

 et ubi constringendum aliquid est. 



De mjrrto silvestri , sive oxymyrsine , sive chamaemyrsine , sive 

 rusco, vi. 



LXXXm. Myrtus silvestris , sive oxymyrsine , sive 

 chamaemyrsine , baccis rubentibus et brevitate a sativa 

 distat. Radix ejus in bonore est , decocta vino , ad re- 

 num dolores pota , et difficili urinae , praecipueque 



